Συμμαχία Πολιτών

Η Συμμαχία Πολιτών ήταν κυπριακό πολιτικό κόμμα, που ιδρύθηκε το 2013 και διαλύθηκε το 2021. Ιδρυτής και πρόεδρος του κόμματος ήταν ο Γιώργος Λιλλήκας. Το κόμμα εκπροσωπήθηκε στη Βουλή των Αντιπροσώπων την περίοδο 2016-2021. Η Συμμαχία Πολιτών ήταν μέλος του Ευρωπαϊκού Δημοκρατικού Κόμματος. Το 2021 ενσωματώθηκε στο Κίνημα Σοσιαλδημοκρατών-Ε.Δ.Ε.Κ..

Ιστορικό
Η Συμμαχία Πολιτών ιδρύθηκε στις 28 Απριλίου 2013. Στην ιδρυτική συνέλευση παρευρέθηκαν στελέχη από το Α.Κ.Ε.Λ., το ΔΗ.ΚΟ. και το ΕΥΡΩ.ΚΟ., τα οποία προσχώρησαν στη Συμμαχία Πολιτών.Πρεμιέρα στη Συμμαχία Πολιτών του Γιώργου ΛιλλήκαΛιλλήκας: Ιδρύει τη Συμμαχία Πολιτών

Στις 9 Ιουνίου 2013 η Συμμαχία Πολιτών απέκτησε κοινοβουλευτική εκπροσώπηση, καθώς ο ανεξάρτητος βουλευτής Αμμοχώστου Νίκος Κουτσού προσχώρησε στο κόμμα μαζί με τα υπόλοιπα μέλη του ΕΥΡΩ.Κ.Ο, που είχαν αποχωρήσει από αυτό.

Η Συμμαχία Πολιτών συμμετείχε στις ευρωεκλογές του 2014, στις οποίες έλαβε το 6,78% των ψήφων και δεν κατάφερε να εκλέξει κανέναν ευρωβουλευτή. Δύο χρόνια αργότερα, στις βουλευτικές εκλογές του 2016, το κόμμα έλαβε το 6,01% των ψήφων και εξέλεξε τρεις βουλευτές.Υπουργείο Εσωτερικών - Βουλευτικές εκλογές 2016: Επίσημα αποτελέσματα

Η Συμμαχία Πολιτών συμμετείχε στις διεργασίες των κομμάτων του «ενδιάμεσου» για την εξεύρεση κοινού προεδρικού υποψηφίου, ενόψει των εκλογών του 2018.Συνάντηση Νικόλα-Λιλλήκα με θέμα τις Προεδρικές εκλογές Η Ανώτατη Σύγκλητος του κόμματος πρότεινε τον Γιώργο Λιλλήκα, ωστόσο, δεν ανακοινώθηκε επισήμως η υποψηφιότητά του.

Εν τέλει, προκρίθηκε η υποψηφιότητα του Πρόεδρου του Δημοκρατικού Κόμματος, Νικόλα Παπαδόπουλου,ΕΔΕΚ, Αλληλεγγύη και ΔΗΚΟ προκρίνουν Νικόλα Παπαδόπουλο ενώ η Συμμαχία Πολιτών αποφάσισε την μεμονωμένη υποψηφιότητα του προέδρου της.Νικόλας-Λιλλήκας: Οριστικά 2 οι υποψήφιοι στον ενδιάμεσοΛιλλήκας: Ο καθένας πλέον παίρνει το δρόμο του Ο Γιώργος Λιλλήκας ανακοίνωσε και επισήμως την υποψηφιότητά του, η οποία προκάλεσε αντιδράσεις στο εσωτερικό της Συμμαχίας Πολιτών.Κύπρος: Ανακοίνωσε την υποψηφιότητά του για τις Προεδρικές ο Γ. Λιλλήκας Αποκορύφωμα της εσωτερικής αμφισβήτησης ήταν η ανεξαρτητοποίηση του βουλευτή Λεμεσού, Παύλου Μυλωνά και άλλων πέντε στελεχών του κόμματος, οι οποίοι αργότερα υποστήριξαν τον Νικόλα Παπαδόπουλο.Αποχώρησε από τη Συμμαχία Πολιτών ο Παύλος ΜυλωνάςΠρωτοκλασσάτα ονόματα εκτός Συμμαχίας

Η υποψηφιότητα Λιλλήκα συγκέντρωσε 2,18% και κατετάγη πέμπτη μεταξύ εννέα υποψηφίων. Στον απόηχο της αποτυχίας του Γιώργου Λιλλήκα να περάσει στον δεύτερο γύρο των εκλογών, η Συμμαχία Πολιτών αποφάσισε την ψήφο κατά συνείδηση. Με την απόφαση αυτή διαφώνησε η βουλευτής Αμμοχώστου Άννα Θεολόγου, η οποία αποχώρησε από το κόμμα, συμμετέχοντας αργότερα, στην ίδρυση νέου πολιτικού κινήματος με την ονομασία Ανεξάρτητοι.Στο τιμόνι των "Ανεξάρτητων" η βουλευτής Άννα ΘεολογουΒουλευτής των «Ανεξάρτητων» η Άννα Θεολόγου

Το 2019, η Συμμαχία Πολιτών συνεργάστηκε με το Κίνημα Οικολόγων-Συνεργασία Πολιτών,Ευρωεκλογές: Μαζί Οικολόγοι και Συμμαχία Πολιτών παρουσιάζοντας κοινό ψηφοδέλτιο για τις ευρωεκλογές.Ευρωεκλογές: Η εξάδα του συνδυασμού «Συμμαχία – Οικολόγοι» Ωστόσο, δεν εξέλεξε ευρωβουλευτή.

Ενόψει των βουλευτικών εκλογών του 2021, το κόμμα συνεργάστηκε με το Κίνημα Σοσιαλδημοκρατών-Ε.Δ.Ε.Κ., με τη συμμετοχή στελεχών της Συμμαχίας στα ψηφοδέλτια της Ε.Δ.Ε.Κ., συμφωνώντας επίσης και σε μετεκλογική συμπόρευση.Κλείδωσαν την εκλογική συνεργασία στις βουλευτικές ΕΔΕΚ και Συμμαχία Λόγω της συνεργασίας, η Συμμαχία Πολιτών εξέλεξε έναν βουλευτή, τον Ανδρέα Αποστόλου, στη Λάρνακα.To who is who των νέων βουλευτών-Το ποσοστό ανανέωσης Στις 24 Ιουνίου 2021 ανακοινώθηκε και επισήμως η ενσωμάτωση της Συμμαχίας Πολιτών στο Κίνημα Σοσιαλδημοκρατών-Ε.Δ.Ε.Κ..

Αποτελέσματα εκλογών
Βουλή των Αντιπροσώπων
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2016 Γιώργος Λιλλήκας 21.111 6,01%  5η 2021 24.022 6,72%  5η

Ευρωπαϊκό Κοινοβούλιο
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2014 Γιώργος Λιλλήκας 17.549 6,78%  5η - 2019 9.232 3,29%  7η -

Πρόεδρος της Δημοκρατίας
ΈτοςΥποψήφιοςΑ' γύροςΒ' γύροςΨήφοι%ΑποτέλεσμαΨήφοι%Αποτέλεσμα 2018 Γιώργος Λιλλήκας 8.414 2,18 ''ψήφος κατά συνείδηση

Πτέρυγα νεολαίας
Η Συμμαχία Νέων ήταν η οργάνωση νεολαίας της Συμμαχίας Πολιτών.

Παραπομπές

Εξωτερικοί σύνδεσμοι
Επίσημη ιστοσελίδα 

Κατηγορία:Κυπριακά πολιτικά κόμματα